Tapahtumaloki

### 1. **Pelikerta -** Aloitus, Endas, 500 000 markkaa

Haldbarin kylän laitamilla sijaitsevan Peräsoiton tilan isäntä Halvar Von Zepur oli kuollut. Hänen vanhin poikansa Ben järjesti hautajaiset paikallisella kirkolla. Paikalle saapuivat Tel Narathin kaupungissa akatemiassa opiskeleva vanhin tytär Amelia sekä Benin veli Robert (Tunnettiin viihdyttäjänä taitelijanimeltään Roope Peräsoitto) että nuorin sisaruksista, Endasin kaupungissa hämäriin kuvioihin sekaantunut Sally. Osallistuipa isänsä hautajaisiin myös tilan laitamilla asuva sisarusten puoliveli, tumma äpärälapsi Gaybriel. joka tunnettiin metsästäjänä.

Eräs Endasissa käymässä ollut Kuninkaanlinnasta saapunut lakiin perehtynyt mies tarjosi Von Zepurien sisaruksille palveluitaan, jolla he voisivat kattaa isänsä velat ilman, että Peräsoiton tila täytyi myydä. Heidän sukunsa hallussa oli kivi, jonka lakimies tiesi sijaitsevan Peräsoitossa ja joka saattaisi pelastaa heidät - kivelle olisi vain löydettävä ostaja. Hän kertoi tietävänsä ostajan, joka maksaisi paljon tavanomaisia jalokivikauppiaita suuremman summan. Lakimies neuvotteli itselleen sopimuksen ja kertoi ostajan ottavan heihin yhteyttä.

Faktoja:

* Eräs Lainoppinut tiesi kiven olemassaolosta ja tunsi mahdollisen ostajan.
* Haldbarin Nimismies Waldar olisi halunnut koko Peräsoiton ilan itselleen. Halvar oli tälle mittavia summia velkaa.
* Paikallinen kirkonmies tuki lainoppineiden pyrkimyksiä parhaansa mukaan ja oli tuntenut Halvarin.
* Ostaja oli Endasissa, joten kaikki sisarukset matkustivat sinne.
* Sovittu hinta kivestä oli 500 000 Tykenian Markkaa.

Sisarukset lähtivät matkalle Endasiin. Matkalla oli maantierosvoja, merkittävinen kohtaaminen tapahtui joen ylittävällä sillalla. Rosvot eivät olleet ottaneet huomioon Gaybrielin taitoja jousen ja nuolen kanssa. Maantierosvoista yksi pääsi karkuun. Von Zepurit pääsivät perille ja etsivät pitkään ostajaa Musta Malja -nimisessä viiniravintolassa.

Sally Von Zepur tapasi Shanen sekä muita Endasin alamaailmaan liittyviä ihmisiä viimeistä kertaa ennen lähtemistään. Hänet pelastettiin tainnutusyritykseltä. Endasissa tapahtui omituisia rikoksia sinä yönä. Surmiin liittyi raakoja tekoja. Ben luovutti kiven ostajalle, joka omisti viiniravintolan Endasissa. He kaivoivat ostajan kertomasta kätköpaikasta rahat ja lähtivät takaisin Haldbarin alueelle.

Lainoppinut sai mittavahkon palkintonsa.

NImismies sai velkansa takaisin, korkojen kera.

Loput myyntivoitot jaettiin sisarusten kesken. Kukin laittoi osuutensa erinäisiin paikkoihin.

### **2. Pelikerta - Sedän kuolema, temppeli metsässä**

Haldbarin kylään oli saapunut kasvattivanhempiaan tapaamaan muuan Bertón, joka muisti Amelian tämän lapsuudesta. Amelia kutsui tämän Peräsoittoon tuona iltana. Kylään saapui alkuyöstä yksin hevosellaan pian myös edesmenneen Halvarin veli, Mertel Von Zepur.

Toistaiseksi tuntemattomista syistä sisarusten setä ei koskaan päässyt hengissä ulos Peräsoitosta ja Von Zepurien luota. Mertelin kirveellä plikotun ruumiin taidokkaasti käsiteltyjä luisia kappaleita löytyi myöhemmin pitkin lähialueen metsiä. Kirkonmiesten tutkimusten mukaan surmatyössä oli viitteitä siitä, että Mertelille oli syötetty raskaasti unettavaa rohtoa ennen tämän kuolemaa. Paloittelun lisäksi tämän keskiruumista löytyi puukoniskuja. Amelia ja Robert Von Zepur todettiin syyttömiksi, sillä he olivat viettäneet surmayönsä Bertónin kanssa.

Bertón kuitenkin aavisteli jotain. Amelia koki Bertónin vihjailun, että hän osaisi päätellä mitä Mertelille tapahtui sinä yönä, uhkaavana ja myöhemmin syytti tätä päällekarkaamisesta, kun heidän ottaessaan toistensa taistelutaidoista mittaa puisilla sauvoilla. Epäselväksi jääneessä tilanteessa Bertón sanoi luulleensa Amelian leikitelleen hänen kanssaan kuten lapsuudessa, ja Amelian jopa antaneen hämääviä romanttisia signaaleja, kunnes "leikkitappelu" oli mennyt liian pitkälle. Amelia oli lyönyt Bertonia sauvalla, Bertónin mukaan aikeinaan tappaa hänet. Berton otettiin kiinni kun paikalle osunut kyläläinen otti todesta Amelian huutamat syytökset häntä kohtaan.

Von Zepurien onnistui lähteä hoitamaan Mertelin omalla tilan asioita. Mertelin ottopoika Derek oli omituisessa, katatonisessa tilassa. Von Zepurit saivat selville, että poika oli leikkinyt metsässä tien toisella puolella. Vanhassa, hylätyn oloisessa temppelissä oli jonkinlainen kirous. Amelia selvitti ja tutki mahdollisuuksia katatonisessa tilassa olevan pojan hoitamiseen.

Syyksi paljastui myrkkyansa. He olivat kaverinsa kanssa päässeet sisälle hylättyyn temppeliin ja leikkineet siellä. He kävivät paikalla. Gaybriel seurasi poikia temppelille. Pojat olivat päässeet sisälle kellarikerrokseen suhteellisen pienestä halkeamasta temppelin takana. Sisällä hylätyn temppelin uumenissa toimineen salaisen kultin jäsenet hyökkäsivät heidän kimppuunsa. Heille oli käydä huonosti, mutta kaikki onnistuttiin pelastamaan, joskin toinen poika halvaantui portaikkohuoneessa tapahtuneessa onnettomuudessa.

He menivät takaisin setänsä tilalle. Siellä Devonin isä oli raivoissaan ja hän sekä muut päättivät lähteä takaisin temppelille. Temppelin ylimmästä huoneesta löytyi kultin johtaja, jolla oli hallussaan vanha kirja. Kultin johtaja oli raivoissaan ja kutsui tunkelijoita murhaajiksi. Seurasi kamppailu, jonka timmellyksessä Sally varasti johtajalta tämän kirjan. Ben kääntyi takaisin eikä osallistunut taisteluun. Seurauksena Mertelin tilan renki sai surmansa kulttijohtajan imettyä tästä elinvoiman muiden silmien edessä. Kamppailun päätyttyä kulttijohtaja jäi henkiin kun kaikki pakenivat paikalta.

Myös Gaybriel sai osansa myrkystä, mutta hän sai vastamyrkkyä nopeammin.

Von Zepurien palattua Haldbariin, kirkolla pidettiin oikeudenkäynti, jossa Amelia ja Bertón todettiin syyllisiksi siveettömään käyttäytymiseen ja joutuivat viettämään muutaman tunnin häpeäpuussa. Syypäätä Mertel Von Zepurin kuolemaan ei tuolloin tiedetty. Ben Von Zepurilta kysyttiin pahoittelevaan sävyyn, olisiko heidän setänsä murhan tutkinta lopetettava - Endasista saapuneet Jaarlin miehet kertoivat, että hänen olisi rahoitettava jatkotutkinnat omasta pussistaan ja maksettava nimismiehelle.

Endasissa tapahtuneisiin murhiin, vedoten ruumissa olleisiin puukoniskuihin, vartioston asiantuntijat pitävät todennäköisenä syyllisenä Sally Von Zepuria. Von Zepurin suku oli yllättäen saanut kerääntyneet velkansa maksettua ja sen jälkeen Sally katosi. Sallyn uskotaan maksaneensa tapausta tutkineelle vartijalle sievoisen summan ja järjestäneensä paon itselleen. Vartijan katsotaan olleen tässä mukana rikostoverina, sillä hän pakeni kesken palveluksen samaan aikaan kun Sally katosi. Vartiosto ei kuitenkaan sulje pois mahdollisuutta, että Sally olisi onnistunut surmaamaan ja kätkemään tämän ruumiin. Vartioston tiedusteluissa tuli ilmi, että Canwallissa tämän näköisen miehen oltiin kuultu käyttävän itsestään nimeä "Hank".

### 3. Pelikerta - Tel Narathiin

Von Zepurit saapuivat jokilaivalla Tel Narathiin. Matkalla Robertin miekka alkoi hehkua Amelian magiakokeilujen seurauksena. Tästä häkeltyneet ihmiset, Amelian hämäyksen myötävaikutuksella, alkoivat kutsua Robertia Valon soturiksi. Robert suivaantui tästä eikä tahtonut huomiota osakseen.

Gaybriel jäi Peräsoittoon piika Madenin, Devonin ja Derekin kanssa.

Sally rakensi uutta identiteettiään Tel Narathissa, nimellä Amanda Salton.

Heidän saapumisensa aikoihin omituinen vuorilta puhaltanut myrskytuuli kaatoi erään kauppalaivan satamaan.

### 4. Pelikerta - Kun arkkikansleri Percelsius kutsui koolle Tel Narathin ylimystön

Gaybriel lähti Peräsoitosta juoksujalkaa kohti Tel Narathia, kuolleeksi oletetun Ricksonin (Devonin isä) ilmaannuttua tilalle hänen ollessaan metsästysretkellä ja vietyään Devonin mennessään hämmentyneen piika Madenin luota. Hän epäili toisten sisarusten olevan vaarassa ja kultinjohtajan lähettäneen epäkuolleen Ricksonin heidän (ja varastetun kirjan) peräänsä,

Von Zepurit osallistuivat arkkikansleri Percelsiuksen tapaamiseen Tel Narathin Jaarlin saaressa, jossa säädettiin lakeja paikallisten kauppiaiden ja aatelisten kesken. Kauppiaat saivat läpi itselleen edullisia uudistuksia ja aatelisiin verrattavia verovapauksia.

Ben tapasi tapaamisessa yläluokkaisen naisen, Yolanen ja jatkoi tämän luokse.

"Amanda Salton" liittyi Tel Narathin kauppiaskamariin, pyörittämään varastoyritystä "miehensä Hankin" kanssa ja sai tämän takia osallistua tapaamiseen. Ben Von Zepur sai luvan osallistua, sillä hän oli maanomistaja; omistihan hän Peräsoiton tilan.

### 5. Pelikerta - Ongelmia?

Robert otettiin kiinni tämän pahoinpideltyä ja tapettua vanhan naisen turhauduttuaan tämän solvauksiin, liittyen ns. Valon soturi -jupakkaan. Robertia kidutettiin ja tältä udeltiin erilaisia asioita.

Ben osallistui juhliin Tel Narathin ulkopuolella. Siellä hän kertoi yhtä sun toista eräästä työkeikasta, jossa Yolanen ystävä oli delegoinut tälle laivan ruumaan kätketyn varastotilan toteutuksen ja josta oli määrä olla hiljaa. Paikalla oli myös herra Chen, jolle Ben oli puunsepäntyönsä tehnyt aiemmin.

Sally hiiviskeli Valon Kirkolla ja varasti ylipapiston koodeksikirjan, poistuen paikalta. Matkalla hän kuitenkin puolivahingossa myrkytti monta pappia jotka kuolivat nautittuaan aamulla keittoa, jossa oli enemmän kuin tappava määrä erästä lukitussa kaapissa säilytettyä sydänlääkkeenä käytettyä rohtoa.

Sally antoi kirjan Amelialle, joka oppi lukemaan maagisia tekstejä. Amelia tutki kirjaa ja poltti siitä sivun, joka tuntui johtavan pakanatemppelin ylipappiin.

### 6. Pelikerta - Hommat mutkistuu

Ben sai kuulla Yolanen olleen naimisissa sotavangiksi joutuneen ja kuolleeksi oletetun miehen kanssa, josta tämä ei ollut kuullut vuosiin. Mies oli nyt kuitenkin lähettänyt kirjeen ja olisi tulossa takaisin Tel Narathiin. Ben meni Gaybrielin kanssa Eteläsatamassa sijaitsevan majatalon kapakkaan ja nautti suuren määrän vahvoja alkoholijuomia. Hän sai Gaybrielilta tämän huoneen avaimet ja meni sinne erään tumman naisen kanssa. Seuraavana päivänä tämä kuitenkin palasi Yolanen luokse.

Gaybrielin taas löysi majatalosta tätä kysellyt suurikokoinen Has Nagathilainen Hos, joka oli luvannut herralleen etsiä tämän käsiinsä. Hän majoitti Gabrielin vuokra-asuntoonsa Pohjoissatamassa.

Sally hieroi kauppoja saatuaan kirjeen Hankilta. Hän seurasi aiemmin myrskyssä satamaan uponneen laivanhylyn nostoa. Hänen luokseen saapui muuan Attforb joka osti tältä tältä varastopalvelua 800 mk/viikko säilyttääkseen tälle arkun, jonka noutaja saattaisi tulla minä hetkenä hyvänsä tai kuukauden kuluttua. Hän uteli myös tietoja Von Zepureista, joiden nimi oli alkanut esiintyä huhuissa Narathin saaristoissa.

Kirkko sai Robertin ilmaantumaan kansanjoukon edessä Valon soturina, miekka hehkuen. Myöhemmin kirkko järjesti myös julkisen teloituksen, jossa Robert katkoi kolmelta noituuteen syyllistyneeltä henkilöltä kaulat. Kaikki Von Zepurit (noitavainoja piileskellyttä Ameliaa lukuunottamatta) olivat tuolloin aukiolla. Sally tapasi Hosin, Benin, Yolanen ja Gaybrielin ja he päättivät, että Amelian tulisi saada kirje, jonka eräs Benin aiemmin tapaama ja valon soturin tappama akateemikko oli antanut hänelle. Ben lähti etsimään Ameliaa Shes Lahimin ja Eteläsataman alueen majataloista.